### Beslutning

Fremsendes til Børn og Unge-udvalget til behandling i henhold til beslutning i byrådets møde den 13. november 2019.

### Resumé

Byrådet har den 14. august 2019 godkendt en aftale, som er indgået af alle byrådets partier den 22. maj 2019, om et attraktivt skoletilbud i [adresse], [adresse] og [adresse]. Fusion af Tovshøjskolen og Ellekærskolen med tilhørende distriktsændringer er en del af aftalen. En indstilling herom har været i 8 ugers høring i perioden 15. august til 10. oktober 2019. Den 30. oktober 2019 har forligspartierne drøftet høringssvarene, og de har indgået en aftale om justeringer af aftalen af 22. maj 2019, jf. bilag 2.[1]

Aftalen af 30. oktober 2019 indebærer i hovedtræk følgende: Distriktsændringen i forhold til [adresse] distrikt udskydes med et år til at være gældende fra 1. august 2021. Gammelgaardsskolen udbygges med to klasselokaler og tilføres 1 mio. kr. i en overgangsperiode til omstilling til det nye elevgrundlag. Den fusionerede skole tilføres 1 mio. kr. til flytteomkostninger mv. Børn og Unge afklarer sammen med den fusionerede skole merudgifter til [adresse] som følge af distriktsudskydelsen og ekstra behov for ledelse samt antallet af forældre­samtaler. Dagtilbuddene fusionerer pr. 1. januar 2020, dog ændres anvisnings- og garantidistrikter pr. 1. august 2020. I en proces aftalt med FU-lederne tilpasses FU-strukturen til distriktsændringerne samt behovet for ekstra ressourcer til genhusning af klubben afklares.

Disse ændringer er indarbejdet i indstillingen, som hermed sendes til endelig godkendelse i byrådet, jf. bestemmelserne i folkeskoleloven om nedlæggelse af en skole.

### Indstilling

Det indstilles:

At 1) Tovshøjskolen og Ellekærskolen lukkes, og at de åbner som en fusioneret skole pr. 1. august 2020 på [adresse]. Den fusionerede skole flytter til den nye skole i [adresse] fra skoleåret 2025-26.

At 2) den fusionerede skole har et SFO-tilbud.

At 3) den fusionerede skole undtages for henvisning af børn med dansk som andetsprog til modtagelsesskoler, hvis der er mere end 20 procent med dansk som andetsprog med sprogstøttebehov på en årgang, indtil den flytter til den nye skole i skoleåret 2025-26.

At 4) den fusionerede skole drives efter Nest-principper. Ekstraudgifter til [adresse] som følge af udskydelse af distriktsændringen i forhold til Gammelgaardsskolen afholdes inden for Børn og Unges økonomiske ramme.

At 5) der til den fusionerede skole afsættes 1 mio. kr. til flytning mv., som finansieres inden for Børn og Unges økonomiske ramme.

At 6) Skjoldhøjskolens distrikt tilføres Jernaldervejsområdet pr. 1. august 2020 for børn, som skal starte i 0. klasse, og tilflyttere, jf. afsnit 5 og bilag 4.

At 7) Gammelgaardsskolens distrikt tilføres den nordøstlige del af Bispehaven pr. 1. august 2021 for børn, som skal starte i 0. klasse, og tilflyttere, jf. afsnit 5 og bilag 4.

At 8) der gives tillæg på 4,8 mio. kr. til anlægsbevilling til helhedsplan for Gammelgaardsskolen til udbygning med to klasselokaler finansieret af KB til administrative fællesskaber.

At 9) rådighedsbeløb på 4,8 mio. kr. frigives fordelt med 0,8 mio. kr. i 2020 og 4,0 mio. kr. i 2021.

At 10) der afsættes 1 mio. kr. til [adresse] til omstilling i forbindelse med udvidelse af skoledistriktet, som finansieres inden for Børn og Unges økonomiske ramme.

At 11) Ellekær Dagtilbud nedlægges og afdelingerne fusionerer med [adresse] og Tovshøj Dagtilbud pr. 1. januar 2020, og at der foretages konsekvensrettelser i anvisnings- og garantidistrikter pr. 1. august 2020, jf. afsnit 5.

At 12) tilpasninger i FU-strukturen foregår i et langsommere tempo end på skole- og dagtilbudsområdet og sker i dialog med FU-lederne med henblik på den bedst mulige proces.

At 13) delegationen af kompetencen til skolebestyrelsen ved den fusionerede og den nye skole til at beslutte, at to pladser i skolebestyrelsen tildeles til eksterne repræsentanter, trækkes tilbage frem til 2030, og at det besluttes, at der skal være to eksterne repræsentanter i bestyrelsen, jf. bilag 5.

At 14) der afholdes valg til den fusionerede skoles bestyrelse i starten af skoleåret 2020-2021.

### Sagens forløb

[adresse] påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-11-2019 Magistraten

Fremsendes til [adresse] med bemærkning, at Magistraten i mødet den 11. november 2019 anbefaler, at byrådet tiltræder Magistratsafdelingen for Børn og Unges indstilling af 31. oktober 2019.

Asger Lind tog forbehold for beslutnings punkt 1, om at skolen skal stå klar i skoleåret 25/26. Asger Lind henviser til Venstres forbehold i aftalen og i indstillingen om, at det er tre indikatorer, som skal udløse beslutningen om, at der bygges en ny skole.

Asger Lind tog forbehold for at 3.

Asger Lind kan ikke støtte at 7, efter høring, hvor der er en klar bekymring, som er i tråd med rådmandens bekymring og dermed opstillede indikatorer. Asger Lind anbefaler derfor, at at 7 ikke tiltrædes.

Rådmand Irma Clausen var forhindret i at deltage i sagens behandling.

 13-11-2019 Aarhus Byråd
Fremsendes til Børn og Unge-udvalget til behandling i henhold til beslutning i byrådets møde den 13. november 2019.